KOMISSION PÄÄTÖS,
tehty 22 päivänä heinäkuuta 1996,
linnuista sekä sorkka- ja kavioeläimistä peräisin olevien metsästysmuistojen, joita ei ole täyttämällä käsitelty, tuontia kolmansista maista koskevista eläinten terveyttä koskevista vaatimuksista ja eläinlääkärintodistuksista tai virallisista ilmoituksista (ETA:n kannalta merkityksellinen teksti) (96/500/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY, ja taudinaiheuttajien osalta, direktiivin 90/425/ETY (1) liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY, sellaisena kuin se on viimeksi muutettuna komission päätöksellä 96/405/EY (2), ja erityisesti sen 10 artiklan 2 kohdan c alakohdan ja 3 kohdan,
sekä katsoo, että
edellä mainitun direktiivin, sellaisena kuin se on muutettuna komission päätöksellä 94/466/EY (3), liitteessä 1 olevassa 13 luvussa vahvistetaan metsästysmuistojen tuontia koskevat edellytykset,
on säädettävä eläinten terveyttä koskevista edellytyksistä ja eläinlääkärintodistuksista linnuista sekä sorkka- ja kavioeläimistä peräisin olevien metsästysmuistojen, joita ei ole täyttämällä käsitelty, sen varmistamiseksi, että tuontia koskevat edellytykset täyttyvät,
koska uusi eläinlääkärintodistuksia koskeva järjestelmä on vahvistettu, sen käyttöönottoon olisi varattava aikaa, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava linnuista sekä sorkka- ja kavioeläimistä peräisin olevien käsiteltyjen metsästysmuistojen, jotka ovat yksinomaan luita, sarvia, kavioita, sorkkia, hirvensarvia, hampaita, vuotia tai nahkoja, tuonti kolmansista maista ainoastaan, jos:
- ne on varustettu tämän päätöksen liitteen A mukaisella todistuksella/asiakirjalla ja
- kun kyseessä ovat kuivana tai märkänä suolatut nahat, jotka on kuljetettu laivalla, nahat on suolattu vähintään 14 päivää ennen tuontia.
2. Jäsenvaltioiden on sallittava linnuista ja sorkka- ja kavioeläimistä peräisin olevien, kokonaisista käsittelemättömistä anatomisista osista koostuvien metsästysmuistojen tuonti kolmansista maista, jotka on mainittu komission päätöksessä 94/86/EY (4) olevassa luettelossa ja joista vastaavien lajien tuoreen lihan kaikkien luokkien tuonti on sallittua, jos lihan mukana seuraa tämän päätöksen liitteen B mukainen eläinlääkärintodistus.
3. Todistuksen on oltava yhden sivun pituinen ja se on täytettävä vähintään yhdellä tuontitarkastuksen suorittavan jäsenvaltion virallisella kielellä.
2 artikla
Tätä päätöstä sovelletaan 1 päivästä tammikuuta 1997.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä heinäkuuta 1996.